Prisen deles ut under TV-seriefestivalen som arrangeres årlig i september av Aftenposten i samarbeid med NRK, TV 2 og Norsk filminstitutt. Prisen er en videreføring av prisen Nordiske seriedager Awards som ble delt til de beste skandinaviske drama- og komiseriene fra 2016 til 2019 under Seriedagene, som da hadde navnet Nordiske seriedager. Juryen består av seriekritikere fra norske mediehus, som nominerer og deler ut tre priser; beste drama og beste komedie og beste skuespiller.